
[sagatavots Rīgā, 09.10.2026.]

Laimīgie. Viktors Eglītis un Hilda Vīka. Anšlavs un Vidvuds
2026. gada 11. decembris – 2027. gada 30. maijs
Latvijas Nacionālā mākslas muzeja galvenā ēka / 2. stāva kreisais spārns

Jaņa Rozentāla laukums 1, Rīga

No 2026. gada 11. decembra līdz 2027. gada 30. maijam Latvijas Nacionālā mākslas muzeja galvenās ēkas 2. stāva kreisā spārna zālēs (Jaņa Rozentāla laukumā 1, Rīgā) būs skatāma izstāde “Laimīgie. Viktors Eglītis un Hilda Vīka. Anšlavs un Vidvuds”.
Izstāde veltīta rakstniekam un mākslas teorētiķim Viktoram Eglītim (1877–1945), viņa otrajai sievai, gleznotājai un rakstniecei Hildai Vīkai (1897–1963) un Viktora dēliem – rakstniekam un gleznotājam Anšlavam Eglītim (1906–1993) un mūziķim un juristam Vidvudam Eglītim (1913–2003).

“Laimīgie” ir Anšlava Eglīša 1952. gadā sarakstītā romāna nosaukums, kas ietver zināmu devu ironijas un ne mazāku devu smeldzes par dzīvi Eslingenā – nekad nebūs tik daudz miera un brīvības kā šķietami nebrīvajā bēgļu nometnē pēc kara šausmām un pirms lielā nezināmā jaunajās mītnes zemēs.

Aplūkojot Eglīšu ģimenes dzīvi Valdemāra ielas mājoklī un zinot par “pansiju pilī” jeb muižas ēku Inciemā, mēs varam teikt to pašu. Kaut arī Viktora Eglīša pirmā sieva un abu dēlu māte, pianiste, angļu un franču valodas skolotāja un tulkotāja Marija Eglīte (dzimusi Stalbova, 1879–1926) pāragri aizgājusi mūžībā, priekšā ir vēl ne mazums nopietnu pārbaudījumu, ko sagādās abas okupācijas varas. Bet tajā mirklī par viņiem – Eglīti, Vīku un abiem dēliem – var teikt, ka viņi ir laimīgie. Pat ja ikdienas dzīve un sadzīve ne vienmēr ir viegla un saskanīga, tā tomēr rit starp grāmatām, mūziku, gleznām un sarunām – gan ģimenē, gan katram savu draugu lokā brīvvalsts Rīgas ielās un namos.

2026. gada oktobrī Anšlavam Eglītim aprit 120 gadi, savukārt 2027. gada aprīlī Viktoru Eglīti atcerēsimies 150 gadu jubilejā, bet Hildai Vīkai tā paša gada novembrī – 130. Izstāde piedāvā stāstu par Eglīšu dzimtu un tai piederīgajiem, īpašu uzmanību pievēršot laika posmam, kas pavadīts tik tuvu Latvijas Nacionālā mākslas muzeja telpām. Ekspozīcijā aplūkojami Anšlava Eglīša un Hildas Vīkas mākslas darbi, Viktora Eglīša zīmējumi, dzejoļu pieraksti, daži Anšlava Eglīša literāro darbu manuskripti.
Būtiska ir Viktora Eglīša saikne ar latviešu modernistiem. Studējis Penzas Mākslas skolā, turpat kur vēlāk savas mācību gaitas Pirmā pasaules kara laikā turpināja nākamie Rīgas grupas mākslinieki, Viktors Eglītis uzskatīja par pienākumu ar saviem rakstiem presē 20. gadsimta 20. gadu sākumā aizstāvēt latviešu modernismu. Viņu saistīja draudzīgas attiecības ar daudziem jaunākās paaudzes māksliniekiem. Izstādē par to atgādina Jēkaba Kazaka, Konrāda Ubāna, Voldemāra Tones, Romana Sutas un Aleksandras Beļcovas veidotie Viktora Eglīša un viņa pirmās sievas Marijas Stalbovas portreti. Eksponētos mākslas darbus papildina fotogrāfijas un videoieraksti no šīs ģimenes arhīva.

Izstādē izmantoti mākslas darbi un priekšmeti no Latvijas Nacionālā mākslas muzeja, Romana Sutas un Aleksandras Beļcovas muzeja, Latvijas Nacionālā rakstniecības un mūzikas muzeja, Dobeles novada muzeja, Latvijas Universitātes bibliotēkas Misiņa bibliotēkas, Mākslas muzeja Zuzeum krājuma un privātkolekcijām.

Izstādi atbalsta:

Nākotnes Atbalsta fonds

Izstādes kuratores:

Dr. art. Ieva Struka, rakstniece, literatūrzinātniece, žurnāliste

Dr. art. Nataļja Jevsejeva, Romana Sutas un Aleksandras Beļcovas muzeja vadītāja / 

Latvijas Nacionālais mākslas muzejs
T: (+371) 67 288 800, E: Natalja.Jevsejeva@lnmm.gov.lv
INTERNETA RESURSI:

https://lnmm.gov.lv
FACEBOOK: Latvijas Nacionālais mākslas muzejs
X: @LNMM_muzejs
INSTAGRAM: @makslasmuzejs
YOUTUBE: MĀKSLAS MUZEJI / LNMMvideos
#lnmm

DARBA LAIKS:

Otrdienās, trešdienās, ceturtdienās 10.00–18.00, kase 10.00–17.30

Piektdienās 10.00–20.00, kase 10.00–19.30

Sestdienās, svētdienās 10.00–17.00, kase 10.00–16.30

Pirmdienās slēgts

Muzejs ir slēgts oficiālajās svētku dienās: 1. janvārī, Lielajā Piektdienā, Lieldienās, Līgo un Jāņu dienās (23.–24. jūnijā), Ziemassvētkos (25.–26. decembrī), 31. decembrī.
BIĻEŠU CENAS:
NB! (ar šo biļeti ir iespējams apskatīt arī pastāvīgo ekspozīciju)

Pieaugušie:
7,00 EUR

Skolēni, studenti, pensionāri:
3,50 EUR

Ģimenes biļete (1–2 pieaugušie ar 1–4 bērniem vai viena daudzbērnu ģimene): 12,00–20,00 EUR

Gada biļetes īpašniekiem izstādes apskate bez maksas.

Apmeklētājiem grupā virs 10 personām (neieskaitot grupas vadītāju – pedagogu vai gidu), piemēro 20% atlaidi. Grupas vadītājam ieeja bez maksas.

Bezmaksas ieeja (uzrādot atbilstošu dokumentu): pirmsskolas vecuma bērniem; bāreņiem un bez vecāku gādības palikušiem bērniem; dienas aprūpes centra, krīzes centra un speciālo izglītības iestāžu audzēkņiem; bērniem, kas ievietoti sociālās rehabilitācijas centrā, un tos pavadošajām personām (viens pedagogs vai viena persona uz 10 bērniem vai audzēkņiem); personām līdz 18 gadu vecumam ar invaliditāti; personām ar I un II invaliditātes grupu; vienai personai, kas pavada personu līdz 18 gadu vecumam ar invaliditāti vai personu ar I invaliditātes grupu; surdotulkam, kas pavada personu ar I, II un III invaliditātes grupu; Latvijas mākslas skolu un mākslas profesionālās vidējās izglītības iestāžu izglītojamiem; Latvijas Mākslas akadēmijas pilna un nepilna laika studentiem; profesionālās vidējās izglītības iestāžu izglītojamiem vai augstskolu studentiem, kas apgūst vai studē vizuālo un lietišķo mākslu, dizainu, kultūras vēsturi, muzeoloģiju, kultūras mantojumu, arhitektūru, restaurāciju, izglītības vai studiju procesa ietvaros; Latvijas Mākslinieku savienības biedriem; Latvijas muzeju darbiniekiem; Starptautiskās muzeju padomes (ICOM) biedriem; Starptautiskās pieminekļu un ievērojamu vietu padomes (ICOMOS) biedriem; LNMM “Drauga kartes” īpašniekiem; muzeja programmu “Brīvprātīgo programma” un “Jauniešu klubs” dalībniekiem; plašsaziņas līdzekļu pārstāvjiem, kas atspoguļo norises muzejā; grupu (ne mazāk par 10 apmeklētājiem) vadītājam (gidam) vai pedagogam; Ukrainas civiliedzīvotājiem; muzeja rīkoto pasākumu apmeklētājiem ikgadējās starptautiskās akcijas “Eiropas Muzeju nakts” un Mūsdienu kultūras foruma “Baltā nakts” laikā, visiem apmeklētājiem pastāvīgās ekspozīcijas apskate katra mēneša pēdējā svētdienā un Starptautiskajā muzeju dienā – 18. maijā.

ATTĒLI MEDIJIEM PIELIKUMĀ (failus augstā izšķirtspējā lūgums pieprasīt atsevišķi)
1.
Jēkabs Kazaks. Viktora Eglīša portrets. 1919. Papīrs, linogriezums. Zuzeum kolekcija. 

Foto: Jānis Pipars

2.

Hilda Vīka. Pašportrets. 20. gs. 20. gadu beigas. Kartons, eļļa. Zuzeum kolekcija. 
Foto: Normunds Brasliņš

3.

Hilda Vīka. Viktora Eglīša portrets. 20. gs. 30. gadu sākums. Audekls, eļļa. 

Zuzeum kolekcija. Foto: Normunds Brasliņš
4.

Hilda Vīka. Bārtiete. Pašportrets. 1936. Audekls, eļļa. Zuzeum kolekcija. Foto: Jānis Pipars

5.
Anšlavs Eglītis. Mirdzas Ķempes un Ērika Ādamsona portrets. 1939–1940. Audekls, eļļa. 

LNMM kolekcija. Foto: Normunds Brasliņš

6.
Anšlavs Eglītis. Pašportrets ar sarkano cepuri. 1940. Audekls, eļļa. LNMM kolekcija. 

Foto: Normunds Brasliņš

